**Notă informativă**

**la proiectul Hotărîrii Guvernului cu privire la modificarea listei beneficiarilor de facilități fiscale și vamale la importul obiectelor de cult prevăzută în Anexa nr. 2 la Hotărîrea Guvernului nr.977/2018**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de hotărîre este elaborat de către Ministerul Finanțelor. |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul hotărârii în cauză s-a elaborat în temeiul art.103 alin.(99) din Codul fiscal nr.1163/1997, precum și al art.28 lit.z3) și pct.12 din nota la anexa nr.2 la Legea nr.1380/1997 cu privire la tariful vamal, precum și în baza informației recepționate de la Ministerul Educației, Culturii și Cercetării care confirmă că mărfurile ce urmează a fi importate reprezintă obiecte de cult. |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de hotărîre nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi**  Proiectul dat prevede modificarea listei beneficiarilor de facilități fiscale și vamale la importul obiectelor de cult prevăzută în Anexa nr. 2 la Hotărîrea Guvernului nr.977/2018 și anume, completarea acesteia cu un beneficiar, Biserica Ortоdохă Sfinții Trei Ierarhi, care intenționează să importe un clopot din Federația Rusă. |
| **5.** **Fundamentarea economico-financiară** |
| Proiectul nu necesită cheltuieli financiare și alocarea mijloacelor financiare de la Bugetul Public Național. |
| **6. Modul de încorporare a actului în cadrul normativ în vigoare** |
| Prezentul proiect de Hotărîre nu implică modificarea, elaborarea sau abrogarea unor acte normative. |
| **7. Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul a fost plasat pe pagina oficială a Ministerului Finanțelor, la compartimentul Transparența decizională/Consultări publice și va fi asigurată avizarea acestuia de către instituțiile interesate.  În conformitate cu prevederile Regulamentului Guvernului, aprobat prin Hotărîrea Guvernului nr.610/2018, prezentul proiect urmează a fi remis Cancelariei de Stat pentru înregistrare. |
| **8. Constatările expertizei anticorupție** |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărîre. |
| **9. Constatările expertizei de compatibilitate** |
| Proiectul de hotărîre nu conține norme privind armonizarea legislației naționale cu legislația Uniunii Europene. |
| **10.** **Constatările expertizei juridice** |
| Informația referitoare la concluziile expertizei juridice privind compatibilitatea proiectului de hotărîre cu alte acte normative în vigoare, precum şi respectarea normelor de tehnică legislativă va fi inclusă în sinteza obiecțiilor şi propunerilor/recomandărilor după recepționarea raportului de expertiză juridică. |

**MINISTRU Dumitru BUDIANSCHI**